ФК Славія Мазыр

«Славія» — беларускі футбольны клуб з горада Мазыр, заснаваны ў 1987 годзе. У цяперашні час выступае ў Вышэйшай лізе чэмпіянату Беларусі.

 Гісторыя 
Клуб быў створаны пад назвай «Палессе» ў 1987 годзе. З 1995 па 2005 гады выступаў у Вышэйшай лізе Беларусі пад назвай МПКЦ (Мазырскі Прамыслова-Камерцыйны Цэнтр), а з 1998 года — «Славія». Спыніў існаванне пасля няўдалага для клуба сезона 2005 года, які скончыўся вылетам у Першую лігу.

У пачатку 2006 года, у выніку аб’яднання гомельскага ЗЛіНа і «Славіі» быў створаны новы клуб — «Мазыр-ЗЛІН». Пры аб’яднанні за аснову была ўзята каманда ЗЛіН, пры гэтым новы клуб ствараўся ў Мазыры на матэрыяльнай базе «Славіі», што спыніла існаванне. З пачатку 2007 года клуб выступаў пад назвай «Мазыр». Па заканчэнні сезона 2007 кіраўніцтвам горада было вырашана вярнуць камандзе назву «Славія-Мазыр». У 2011 годзе клуб заняў першае месца ў Першай лізе чэмпіянату Беларусі і заваяваў права выступаць у наступным сезоне ў Вышэйшай лізе.

У Вышэйшай лізе «Славія» не паказвала добрых вынікаў. У сезоне 2012 мазырскі клуб доўгі час ішоў у зоне вылету, але сумеў пазбегнуць яго, заняўшы 10 месца. У сезоне 2013 «Славія» хутка апынулася на апошнім радку і, нягледзячы на неблагую гульню ўлетку, не змагла яго пакінуць. У выніку каманда зноў вылецела ў Першую лігу.

У сезоне 2014 змяніўся амаль увесь склад каманды. Новы галоўны трэнер Юрый Пунтус зрабіў стаўку на шэраг ветэранаў і перспектыўных маладых ігракоў (многія перайшлі да Пунтуса з яго былога клуба — «Смалявічаў-СТІ»). У выніку «Славія» хутка стала адным з лідараў лігі. У сярэдзіне сезона мазыране разам з мікашэвіцкім «Гранітам» значна адарваліся ад канкурэнтаў. Гарантаваўшы за некалькі тураў да фінішу вяртанне ў Вышэйшую лігу, «Славія» саступіла першае месца «Граніту».

У сезоне 2015 «Славія» захавала склад папярэдняга сезона, узмацніўшыся шэрагам маладых ігракоў з ніжэйшых ліг. Каманда добра пачала выступ у Вышэйшай лізе, апынуўшыся ў сярэдзіне табліцы. У многім гэта адбылося дзякуючы высокім бамбардзірскім паказчыкам нападніка мазыран Дзяніса Лапцева, які ў 13 матчах здолеў забіць 9 галоў. Улетку Лапцеў перайшоў у расійскі клуб «Тосна», а «Славія» стала выступаць горш, неўзабаве наблізіўшыся да зоны вылету. Толькі пасля перамогі ў перадапошнім туры над «Гомелем» (3:1) мазыране гарантавалі месца ў Вышэйшай лізе на наступны сезон. У выніку каманда скончыла чэмпіянат на 10-м радку табліцы.

Сезон 2016 «Славія» прайшла роўна, але на прэтэндавала на высокія месцы, зноў спыніўшыся ў выніку на 10-м радку. Найбольш яркімі момантамі каманды сталі хатняя перамога над чэмпіёнам краіны БАТЭ (2:1), а таксама звышвыніковыя матчы з «Мінскам» — абодва скончыліся перамогамі гаспадароў з лікам 6:2.

Сезон 2017 атрымаўся для мазырскага клуба няўдалым. З пачатку сезона каманда апынулася ўнізе табліцы, аднак мела пеавагу перад «Нафтанам» і «Іслаччу», якія пачалі чэмпіянат з ачковымі штрафамі. У другой палове сезона «Славія» атрымала ўсяго адну перамогу, у той час як «Іслач» стала набіраць ачкі і, перагнаўшы мазырскую каманду, пакінула яе на 15-м месцы. Перад апошнім турам галоўны трэнер Юрый Пунтус быў адхілены ад кіравання камандай, аднак пад кіраўніцтвам Міхаіла Марціновіча «Славія» саступіла ў апошнім туры «Тарпеда-БелАЗ» (0:2), засталася на перадапошнім радку і вылецела ў Першую лігу.

Перад сезонам 2018 Міхаіл Марціновіч быў зацверджаны галоўным трэнерам. Клуб здолеў захаваць асноўных ігракоў, у тым ліку легіянераў Ігара Кастрова і Максіма Слюсара, аднак пры гэтым больш шанцаў атрымала моладзь. Нягледячы на няўдалы старт, «Славія» хутка далучылася да шэрагу лідараў і ў барацьбе з «Энергетыкам-БДУ» і «Белшынай» выйшла пераможцам, за тур да фінішу забяспечыўшы сабе першы радок. «Славія» стала таксама першай камандай у Вышэйшай і Першай лігах Беларусі з часу іх заснавання ў 1992 годзе, якая за сезон не пацярпела ніводнага паражэння.

Сезон 2019 у Вышэйшай лізе каманда пачала добра, аднак у другой палове сезона вынікі сталі пагаршацца. Тым не менш, паспяховы фініш дазволіў «Славіі» заняць восьмы радок. Сезон 2020 каманда праводзіла пераважна ў ніжняй палове табліцы і ў выніку стала дзявятай. Сезон 2021 пачаўся для каманды дрэнна, яна доўгі час знаходзілася ў зоне вылету, пазней добры адрэзак дазволіў адарвацца ад апошніх радкоў, але ў выніку «Славія» фінішавала на 14-м месцы і толькі дзякуючы перамозе ў стыкавых матчах супраць «Крумкачоў» захавала месца ў Вышэйшай лізе. У 2022 годзе «Славія» звычайна знаходзілася ў сярэдзіне табліцы, аднак у другой палове сезона вынікі пагоршыліся, і пасля няўдалай серыі (чатыры паражэнні запар) у кастрычніку замест Марціновіча новым глоўным трэнерам быў прызначаны Іван Біёнчык. Чэмпіянат мазыране скончылі дзясятымі. У пачатку 2023 года клуб сабраў добры склад, што дазволіла на працягу сезона знаходзіцца ў верхняй палове табліцы і часамі прэтэндаваць на бронзу, аднак у выніку «Славія» заняла сёмае месца ў чэмпіянаце з 15.

 Эмблемы 

 Папярэднія назвы 
 1987—1994: «Палессе»
 1995—1997: МВКЦ
 1998—2005: «Славія»
 2006: «Мазыр-ЗЛіН»
 2007: «Мазыр»
 з 2008: «Славія-Мазыр»

 Дасягненні 
  Чэмпіён Беларусі (2): 1996, 2000
  Срэбраны прызёр чэмпіянату Беларусі (2): 1995, 1999
 Уладальнік Кубка Беларусі (2): 1996 і 2000
 Пераможца Першай лігі чэмпіянату Беларусі (3): 1994/1995, 2011, 2018

 Цяперашні склад 
Станам на жнівень 2024 года, згодна з афіцыйным сайтам клуба.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 Ігракі ў арэндзе 

 Трэнерскі штаб 
  Іван Біёнчык (нар. 1985) — галоўны трэнер
  Ігар Кунаш (нар. 1977) — трэнер
  Максім Сухавееў (нар. 1979) — трэнер
  Дзмітрый Тарасевіч (нар. 1988) — трэнер
  Антон Амельчанка (нар. 1985) — трэнер брамнікаў
  Дзмітрый Турчын (нар. 1988) — галоўны трэнер дубля

 Статыстыка выступленняў 

 Чэмпіянат і Кубак Беларусі 
СезонЛігаГалыАчкіКубакЗаўвагі 1992  Другая (Д2)  7  15  5  6  4  18–22  16 1/32 фіналу  1992/93  Другая (Д2) 2  30  22  5  3  54–14  49 1/32 фіналу  1993/94  Другая (Д2) 2  28  19  5  4  48–18  43 1/16 фіналу  1994/95  Другая (Д2)  1  30  24  3  3  106–17  51 Чвэрцьфінал  15px Выхад у Першую лігу 1995  Першая (Д1) 2  15  11  3  1  44–9  36 Пераможца  1996  Першая (Д1)  1  30  24  4  2  64–17  76  1/8 фіналу  1997  Першая (Д1)  6  30  12  7  11  39–30  43 Чвэрцьфінал  1998  Вышэйшая (Д1)  6  28  12  9  7  41–36  45 Фіналіст  Змена назваў ліг 1999  Вышэйшая (Д1) 2  30  20  5  5  74–25  65 Пераможца  2000  Вышэйшая (Д1) 1  30  23  5  2  78–25  74 Фіналіст  2001  Вышэйшая (Д1)  7  26  13  5  8  49–27  44 Чвэрцьфінал  2002  Вышэйшая (Д1)  11  26  6  6  14  38–61  24 1/8 фіналу  2003  Вышэйшая (Д1)  14  30  6  7  17  29–64  25 1/16 фіналу  2004  Вышэйшая (Д1)  12  30  9  4  17  32–51  31 1/8 фіналу  2005  Вышэйшая (Д1)  14  26  2  5  19  14–60  11 1/8 фіналу 15px Вылет у Першую лігу 2006  Першая (Д2)  4  26  11  10  5  44–24  43 1/16 фіналу  2007  Першая (Д2)  13  26  4  6  16  26–44  18 1/16 фіналу  2008  Першая (Д2)  13  26  6  5  15  33–62  23 1/16 фіналу  2009  Першая (Д2)  13  27  5  8  14  23–41  23 1/8 фіналу  2010  Першая (Д2)  9  30  10  7  13  33–44  37 1/16 фіналу  2011  Першая (Д2)  1  30  22  5  3  53–15  71  1/16 фіналу  15px Выхад у Вышэйшую лігу 2012 Вышэйшая (Д1)   10  30  7  6  17  22–58  27  1/8 фіналу  2013 Вышэйшая (Д1)  12  32  5  8  19  24–47  23  1/8 фіналу  15px Вылет у Першую лігу 2014  Першая (Д2)  2  30  18  6  6  55–38  60  1/16 фіналу  15px Выхад у Вышэйшую лігу 2015 Вышэйшая (Д1)  10  26  7  5  14  33–50  26  1/8 фіналу  2016 Вышэйшая (Д1)  10  30  9  8  13  33–49  35  1/8 фіналу  2017 Вышэйшая (Д1)  15  30  4  8  18  26–50  20  1/16 фіналу  15px Вылет у Першую лігу 2018  Першая (Д2)  1  28  21  7  0  69–13  70  1/8 фіналу  15px Выхад у Вышэйшую лігу 2019  Вышэйшая (Д1)  8  30  10  7  13  35–40  37  Паўфінал  2020  Вышэйшая (Д1)  9  30  10  9  11  41–49  39  1/8 фіналу  2021  Вышэйшая (Д1)  14  30  8  8  14  42–50  32  1/8 фіналу  Пераходныя матчы   2  1  1  0  1–0   2022  Вышэйшая (Д1)  10  30  10  7  13  42–46  37  Паўфінал  2023  Вышэйшая (Д1)  7  28  11  7  10  32–30  40  1/8 фіналу 

 Міжнародныя кубкі 
 Сезон Кубак РаўндКлуб Першыя матчы Адказныя матчыВынік1996—1997Кубак КубкаўПапярэдні раўндРэйк’явік2:2 ()0:1 ()2:3 17px1997—1998Ліга чэмпіёнаў1 к/рКанструктарул (Кішынёў)1:1 ()3:2 ()4:317px2 к/рАлімпіякос (Пірэй)0:5 ()2:2 ()2:717px1997—1998Кубак УЕФА1 раўндДынама (Тбілісі)1:1 ()0:1 ()1:2 17px2000—2001Кубак УЕФА1 к/рМакабі (Хайфа)1:1 ()0:0 ()1:1 ( 0:1)  17px2001—2002Ліга чэмпіёнаў1 к/рВБ (Вагур)0:0 ()5:0 ()5:017px2 к/рІнтэр (Браціслава)0:1 ()0:1 ()0:217px

 Неафіцыйныя турніры 
 Сезон Кубак РаўндКлуб Вынік1997Кубак чэмпіёнаў СадружнасціГрупа DЗборная клубаў Расіі2:5Сконта1:2Капетдаг0:32001Кубак чэмпіёнаў СадружнасціГрупа АСпартак (Масква)1:3Варзоб1:1Каўнас4:3

 Галоўныя трэнеры 

 Анатоль Усенка (пачатак 1990-х)
 Анатоль Юрэвіч (1993 — люты 1997)
 Аляксандр Бубноў (1997 — красавік 1998)
 Аляксандр Кузняцоў (1998—2000)
 Улада Петравіч (2000 — жнівень 2001)
 Павел Раднёнак (жнівень 2001 — май 2002)
 Аляксандр Пражнікаў (май 2002 — жнівень 2003)
 Уладзімір Курнеў (жнівень 2003 — студзень 2004)
 Андрэй Сасніцкі (студзень 2004 — жнівень 2005)
 Аляксандр Белан (в. а. у жніўні 2005)
 Іліе Карп (жнівень — снежань 2005)
 Ігар Фралоў (2006)
 ?
 Вячаслаў Шэўчык (2008)
 Сяргей Ясінскі (снежань 2008 — чэрвень 2009)
 Вячаслаў Шэўчык (чэрвень — жнівень 2009)
 Віталь Паўлаў (жнівень — снежань 2009)
 Юрый Малееў (2010 — студзень 2014)
 Юрый Пунтус (студзень 2014 — лістапад 2017)
 Міхаіл Марціновіч (студзень 2018 — кастрычнік 2022)
 Іван Біёнчык (з кастрычніка 2022)

 Крыніцы 

 Спасылкі 
 Афіцыйны сайт 


Славія Мазыр